YECCU LMASIḤ inna ... NECC d TAFAWT n DDUNIT
Wenni dd ayi i ɣa iḍfaren, war iggur ɛemmarṣ di taǧest, maca ad ɣars tiři tfawt n tudart !
Aseqsi Wiss 12
Umi qqaren "Talut Iqeddsen"?
"Talut Iqeddsen" aqa-tt d Sidi Arebbi d Wawař nnes d Arruḥ Iqeddsen nnes uca nitni s třata d ijjen. Aqa-t d Arebbi n marra min iǧan.
Umi ssiwřen Imasiḥiyyen x 'talut iqeddsen', ssiwřen nitni x :
(1) Arebbi «Tbabat»
(2) Mmis n Arebbi (ixs ad yini Yeccu Lmasiḥ, wenni itwasemman ɛawed Awař n Arebbi)
(3) Arruḥ n Arebbi (ixs ad yini Arruḥ Iqeddsen).
Aṭṭas n iryazen di ddunnit-a daysen třata n 'ddarbat n bnadem'. Aqa-ten d mmis n babatsen, maca i iḥenjiren aqa-ten d babatsen u i temɣarin nsen aqa-ten d 'aryaz inu'. S uyenni nettaf třata n 'ddarbat n bnadem' deg yijj n weryaz.
Awař "Talut iqeddsen" war itwaf ca deg wedlis iqeddsen maca lfikra aqa-tt din s ṣṣfayet aṭtas di Řɛahd Ajdid.
Di L'Injil nzemmar ad nɣar awařen-a x useɣḍeṣ n Yeccu Lmasiḥ s ufus n Yuḥanna Amseɣḍaṣ:
« Řami ittwasseɣḍeṣ Yeccu, yuři-dd zeg waman deɣya.
Xẓar, aqa twarezmen as ijenwan
uca iẓra Arruḥ n Arebbi ihwa-dd amecnaw tadbirt uca tarsa xas.
Xẓar, tusa-dd ict n tmijja zeg ijenwan, tenna
“Wanita d Mmi iɛizzen, days ufiɣ marra řefraḥet inu tekmeř. »
(L'Injil s ufus n Matta 3:16-17).
Nettaf aqa 'Talut Iqeddsen" tuɣa din di řweqt d icten am mammec nitni ǧan d ijjen.
Qbeř mma dd-issgaɛɛed Yeccu Lmasiḥ ɣar ujenna inna i imeḥḍaren nnes ammu:
“Temmewc ayi marra ṣṣulṭa deg ujenna u x temmurt.
Ruḥem, arrem marra řegnus d imeḥḍaren inu,
ssɣeḍṣem ten s yisem n Tbabat d Tmemmit d Arruḥ Iqeddsen
u sřemdem asen ad ṭṭfen di marra min xef kenniw umureɣ zzayes,
u xzar, necc aqa-yi akidwem marra ussan ař qeṭṭu n ddunit.”
Yeccu Lmasiḥ war ibarreḥ ɛemmarṣ s třata n irebbiten, lla, maca ibarreḥ s yijj n yisem nni di iǧan třata d ijj am mammec inna Lmasiḥ:
"Necc d Baba d ijjen" (L'Injil s ufus n Yuḥanna 10:30)
Netta war issiweř ca x Yusuf, aryaz n Maryam, maca x Arebbi. Ammu nettaf aqa uřa d Tababat d Mmis d Arruh d Ijjen.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn